السلام عليكم ورحمة الله وبركاته. زمان لما كنت بسافر اوروبا وارجع مصر اقعد اتكلم عن الشعوب الاخرى اوروبية وليه هم متقدمين اكتر مننا بمراحل كنت بشوف الناس في المواصلات العامة
كلهم بيقرأوا كل واحد قاعد في المترو ماسك كتاب تخين كده وعمال يقرأ فيه حتى اللي مش قاعد وواقف ماسك بايده العمود وبالايد التانية كتاب عمال بيقرأ فيه حتى وهو بيتهز كده بس عمال يقرأ
منهمج في القراءة لكن من حوالي عشر سنين كده في الفين وتلتاشر انتقلت الى بريطانيا وسكنت فيها وقعدت اول سبع سنين خايف اسوق السيارة ان في بريطانيا بيسوقوا غلط كنت بستخدم المواصلات العامة كل يوم
ولاحزت اختفاء زاهرة القراءة. مش زي زمان يعني؟ في التسعينات كنت اسافر. اشوف الناس بتقرا ما بقتش شايل حد ماسك كتب خالص. الكل ماسك موبايلات قلت غالبا الناس بتقرا من الموبايلات كتب الكترونية
فتعمدت ان كل واحد ماسك موبايله وقريب مني ابص كده اشوف هو بيقرا ولا بيعمل ايه بالزبط وجدت اكتر من تسعين في المية منهم يا اما بيلعبوا جينز يا اما بيتفرجوا على افلام هم منزلينها من الانترنت
في ناس ترى ان هذا دليل على ان الاجيال الجديدة اصبحت اجيال تافهة لكن كيف نفسر ان هذه الاجيال الجديدة هي اللي ثارت على ثقافة مجتمعاتهم التي كانت تؤيد اسرائيل في اي شيء تفعله
هل هي دي الاجيال التافهة بينما الاجيال الاكبر الغير تافهة اللي كانت بتقرأ تؤيد اسرائيل في اي شيء تفعله. حتى لو كان قتل الاطفال حتى لو كان قصف المستشفيات والمدارس ويجدوا لهذا التبريرات
ده يجعلنا نتكلم شوية بقى عن الاجيال. الاجيال عموما اللي اتولدت في القرن العشرين. الجيل الاول اللي اتولد في القرن العشرين بيطلقوا عليه الجيل الاعظم اللي هم اتولدوا ما بين عام الف وتسعمية وواحد والف تسعمية اربعة وعشرين
تسجيل المولود في الفترة دي سموه جيل الاعزم لانهم عاشوا او الكساد الاقتصادي الكبير اللي قعد عشر سنوات الف تسعمية تسعة وعشرين لالف تسعمية تسعة وتلاتين. اقتصاد انهار في العالم كله
العالم كله عانى من الفقر والبطالة. الشركات افلست شركات صغيرة شركات كده كله افلس واول ما انتهى الكساد الاقتصادي سنة الف تسعمية تسعة وتلاتين بدأت الحرب العالمية التانية قتل فيها خمسة وتمانين مليون انسان
فالجيل ده ما لحقش ياخد نفسه بعد كده جه جيل ابويا وامي بيسموه الجيل الساكت اللي اتولدوا ما بين الف تسعمية خمسة وعشرين الف تسعمية خمسة واربعين الجيل المولود في الفترة دي اتسمى الجيل الساكت لانه جيل خاضع
اشتغل وعمل كل حاجة اتطلبت منه وهو ساكت خاضع لانه شاف معاناة الجيل اللي قبله ما حدش يدخل بقى في مشاكل اقتصادية ولا سياسية ولا عسكرية اداء الجيل اللي كان ماشي جنب الحيط. او نقدر نقول كان ماشي جوة الحيط. الجيل بقى اللي مولود
ما بين سنة الف تسعمية ستة واربعين لالف تسعمية اربعة وستين بيسموه يعني لو مسلا ايه جيل الرضع يعني جيل شهد طفرة في اعداد المواليد بعد الحرب العالمية التانية حصلت طفرة في اعداد المواليد
اه وبعد كده جه الجيل بتاعي انا بقى بيسموه اه وده اتكلمنا عنه في حلقة حلقة انحراف الحركة خلاص؟ اللي هم اتولدوا ما بين الف وتسعمية خمسة وستين لالف وتسعمية وتمانين. اسمه جن اكس
الجيل اللي بعده بيسموه اللي هو الجيل اللي كان بيروح المدرسة وهو متعلق في سدره مفتاح المنزل الجيل بتاعنا اللي هو الجيل اللي آآ اتولد ليجد الامهات بتشتغل في وظائف صعبة بتتطلب وقت عمل طويل
زي الرجال بالزبط من تسعة لخمسة وترجع البيت على الساعة ستة سبعة. فالولد او البنت بيروح المدرسة متعلق له المفتاح في صدره عشان ما تضيعوش يرجع من المدرسة الساعة تلاتة
هيقعد تلات اربع ساعات لوحده مطلوب انه يفتح باب البيت لوحده ويدخل يفتح التلاجة لوحده ويسخن الاكل لنفسه عشان ياكله ما كانش فيه كمان آآ كرويف هيفتح البوتاجاز. ده الجيل اللي اتزلم
هذه المساواة اللي حصلت بين الرجال والنساء فهذا جيل مهم جدا اللي هو الجيل بتاعي ده لان هو معزم حكام العالم النهاردة من هزا الجيل الحكام والمساعدين بتوعهم المسيطرين على الحكومات والمنزمات الكبرى من هذا الجيل. ييجي بعدينا بقى جيل الالفية اسمه
اللي هم اتولدوا من سنة الف تسعمية واحد وتمانين الى الف تسعمية ستة وتسعين الجيل اللي كبر وبدأ يدرك عند انقضاء الالفية التانية يعني سنة الفين بدأ يدرك. جه بعديهم جيل زاد
او جن جينزي بيسموه اللي اتولد في اخر القرن العشرين الف تسعمية سبعة وتسعين لغاية الفين واتناشر ده الجيل اللي اتولد ابتداء من اواخر التسعينات اللي هم النهاردة في سن الشباب وسن المراهقة. كل من هم تحت التلاتين
الجنيه الاخيرين دول اللي اتكلمنا عنهم الملينيالز والجنزيه دول آآ آآ في مشكلة بينهم وبين الجيل بتاعنا الجيل بتاعنا جين اكس فيه مشكلة بينا وبينهم احنا بنتهمهم يعني جين اكس بيتهم جينزي
بالتفاهة وبالاستهتار وهم بيتهمونا احنا بالجمود وعدم المرونة كلنا فاهمين الدنيا بطريقة خاطئة وطريقة قديمة واننا بنحاول نسيطر عليهم ونتحكم في قراراتهم خلاص؟ فما فيش جيلين في الدنيا اصطدموا ببعض زي الجيلين دول. الجيل بتاعنا جين اكس مع جيل مع جينزي اللي هو جيل ايه؟ الشباب. ما هو انت
في التلاتين اللي يحلل عقلية الجيلين دول لازم يدرك ان هم لازم يصطدموا ببعض احنا الجيل بتاعنا شهد طفرة في كل حاجة فزي ما تاخد انسان من العصر الحجري وتركبه طيارة
وبتدخلوا مول انا فاكر وانا صغير التليفزيون بتاع بيتنا الابيض واسود اللي كان في بيتنا. وكان له اربع رجلين زي الترابيزة تليفزيون على باب اربع رجلين انا فاكر الله يرحمه ابويا لما اشترى ريموت كنترول للتليفزيون
انا قلت لاخويا لو بابا طلع الريموت من العلبة عشان يستعمله وانا نايم من فضلك صحيني عشان اتفرج مش هتفرج على التليفزيون اتفرج على بابا وهو بيستخدم الريموت كنترول. وبالفعل بابا طلع الريموت كنترول وركبه. كان عبارة عن علبة مستطيلة كبيرة كده وفيها آآ
زرارين زرار اون ندوس عليه يفتح التليفزيون وزرار قص تدوس عليه يقفل التليفزيون وطبعا طبعا لو كابل له سلك واصل لغاية التليفزيون وانت فاهم ان ده كان وايرلس؟ لأ ما كانش وايرلس. ده كان اختراع مجرد بس ان التليفزيون يفتح ويطفي من بعيد. ده كان اختراع
طبعا عايز آآ آآ تعلي الصوت لازم تروح لغاية التليفزيون وتعلي من هناك. عايز تقلب القناة لازم تروح لغاية التليفزيون وتقلب القناة هناك ده هو الاختراع كله كان ان انت تطفي وتولع من بعيد وبكبل ده كان اختراع
ده احنا كنا الواحد كان بيكره يتفرج على التليفزيون مع اهله. طول ما طول الوقت مشاوير. رح اقلب القناة. حاضر. رح علي الصوت. حاضر. رح وطي الصوت. حاضر. طب رح رجع
قناتان حاضر الحمد لله ما كانش فيه غير قناتين الحمد لله. والا كنا متنا احنا يا جماعة جيل مختلف استحالة المولودين في اخر عشرين سنة هيفهمونا ونفهمهم احنا احنا كان عندنا هواية اسمها هواية المراسلة
ما حدش يسمعنا النهاردة. كل واحد فينا عنده صديق في المانيا او فرنسا او بريطانيا بيراسله اكتب له الجوابات يحكي له عن بلده ويوصفها له يوصف له الناس يبعت له الجواب وينتزر الرد
كل ده الاجيال الجديدة ما تسمعش عنه اصلا ولو سمعته تضحك علينا اللي كان يدرس في فرنسا ولا المانيا واهله عاوزين يعرفوا هو عمل ايه في الامتحان. كانوا يكتبوا له جواب. كل واحد في العيلة يكتب له كده فقرة في الجواب
ابوه يكتب فقرة وامه تكتب فقرة واخته تكتب فقرة واخوه يكتب فقرة وجوز اخته يكتب فقرة ويروحوا يبعتوا الجواب يلاقوا البوستة قافلة ما يعرفوش يشتروا طابع بريد يرجعوا بعد الويك اند يروحوا تاني
يشتروا طابع بريد ويبعتوا الجواب في صندوق البريد اللي لونه احمر اللي عليه صورة الطيارة التاني آآ صندوق بريد لونه ازرق عليه صورة قطار ده بريد دولي وده البريد المحلي
بعد عشر تيام الجواب يوصله فيرد عليه ما يقدرش يرد عليه في نفس اليوم لانه مكسل وبيرجع تعبان متأخر من الشغل. فيقعد يرد عليه فيرويك اند عشان يقول لهم ان هو نجح ويبعت الجواب وياخد عشر تيام تاني
هيقعد شهر تقريبا عشان نعرف الواد نجح ولا لأ متخيلين الجيل اللي حضر المرحلة دي من عمر البشرية عقليته لن تصطدم بجيل اتولد لقى نفسه لما بيكح صديقه في استراليا بيشوفه ويسمعه وهو بيكح على التليفون اللي بيشوفه وهو ماشي في الشارع. في نفس السانية
مختلفين تماما جير اتولد لقى نفسه بيشتري هدومه والجزمة بتاعته من على الانترنت من غير ما يروح محلات. احنا كنا بنسافر بورسعيد عشان نلف على المحلات ونقعد نقيس ونجرب ونبص في ايه ده! النشأة مختلفة
فده سبب مشكلة في التواصل اول حاجة لازم الجيل بتاعنا احنا جين اكس يعملها هو انه يغير النزرة المتعالية للاجيال الجديدة انها اجيال تافهة تقولش الجيل بتاعنا هو اللي كان كله عباقرة ومخترعين ومثقفين ومشايخ وعلماء لا لا لا التفاهة كانت موجودة وموجودة في كل جيل
بما فيها الجيل بتاعنا جينا اكس لكن الجيل بتاعنا التفاهة كان لها معالم اخرى. ايوة ما كانش عندنا انترنت ولا نتفليكس ولا جيمز ولا موبايلات ولا بتاع. لكن كان فيه حاجات تانية
نقدر نقول ان التفاهة هي ايه اول حاجة لازم نتفق ما هي التفاهة؟ التفاهة هي اي شيء غير مفيد بيستهلك وقت طويل ويمارس تقريبا كل يوم. لان الانسان لو قضى يوم
يوم او يومين كاملين بيريح فيهم ويلعب شوية ده بيجدد نشاطه ودي مش تفاهة. لكن التفاهة ان الانسان يقعد كل يوم ساعات طويلة شيء غير مفيد الجيل بتاعنا ما كنش فيه جينز ولا موبايلات ولا فيسبوك ولا كل السوشيال ميديا دي. في كورة
اعرف ناس ما فيش ماتش كورة في التاريخ بتاع العالم ما شافوهوش انا ما اقصدش تشجيع فريق معين ومشاهدة مبارياته. لا لا دي هو ممكن من من الله و المباح. لكن متابعة كل مباريات الدوري تلتمية وستة
مباراة في ست شهور بيتلعبوا. يعني مباراتين كل يوم. وكل مباراة ساعتين بالراحة اللي بينهم ولو فيه ضربات جزاء لسة هنطول اكتر من كده. ده غير بقى اللي بيروح يحضر في الاستاد
خلينا نقول ان اللي بيتفرج في بيته هيضيع ساعتين في كل مباراة. امال بقى لو راح الاستاد. ده غير بقى لسة هنتابع الكاس. مباريات الكاس. الكاس المحلي اللي فيه كاس اوروبا
وفي دوري اوروبا ودوري الابطال ايه ده في ناس في جيلنا كان ده هو كل اهتمامهم وكانوا بيقروا ما اقدرش اقول ما كانوش بيقرأوا بس كانوا بيقرأوا الصحف الكروية ان ما فيش فيها الا الكورة واخبار الكورة واللاعبين ومين اللاعب اللي اتباع من النادي ده للنادي ده وبكام
ازا التفاهة كانت موجودة في كل جيل اول حاجة لازم نتوقف عن النظر عنها هو النظر للجيل الجديد على انه جيل مش نافع فاشل تافه عشان دي نزرة ومبالغ فيها جدا
صحيح في عندهم تفاهة لكن ايضا في عندهم امكانيات لم تكن موجودة عندنا كل اللي محتاجينه ان احنا نساعدهم في التوجه الصحيح ويستخدموا هذه الامكانيات في تحقيق النجاح حققوا النجاح. اقصد بالنجاح هو ارضاء الله ونهضة هذه الامة. عشان تبقى امة رائدة
استازة تستعيد كرسي الاستازية. استاذية العالم لما كان اغنياء اوروبا بيرسلوا اولادهم يتعلموا في جامعات المسلمين ده معناه الحلقة اللي هتكلم فيها بقى انا كده اتكلمت وزعلوا مني يمكن لكن هكلم بقى واللي بعدهم
هتبقى الحلقة مش اللي جاية لان العالم حاليا بيشهد تغيرات كبيرة جدا بعد الطوفان الاقصى هناك نظام عالمي جديد يتشكل وهذا الجيل جيل اه اللي هو الاجيال الشابة اما انها تقتنص الفرصة
وتصبح جيل رائد يقود العالم او يصبح مصيره زي مصيري الاجيال التابعة اللي قبله انا عاوز الاجيال الشابة جانزيه وما بعدهم يشاهدوا الحلقات السبعة القادمة ضروري جدا اللي هتكلم فيهم عن الطوفان
الاقصى والطوافين التي صاحبته وازاي العالم مش هيرجع تاني ابدا لما قبل الطوفان وبعدين يشوفوا الحلقة اللي انا هوجه فيهم فيها كلام له السلام عليكم. وما تنسوش تشاركوا آآ تشتركوا في القناة وتعملوا شير للفيديو ولايك او لو ما عجبكوش لان ده بينشر المقاطع بتاعتنا